સારાંશ માટે દસ્તાવેજ: આ દુર્ઘટનામાં ઓછામાં ઓછા 18 લોકોનાં મૃત્યુ થયાં છે, જેમાં બે પાઇલટનો પણ સમાવેશ થાય છે. ઉલ્લેખનીય છે કે કૅબિન ક્રૂના તમામ ચાર સભ્યો સુરક્ષિત છે.

વિમાન દુબઈથી આવી રહ્યું હતું અને તેમાં દસ બાળકો સહિત 190 લોકો સવાર હતા.

વિમાનદુર્ઘટનાનો ભોગ બનેલા 18માંથી એક કોરોના પૉઝિટિવ 

કોઝિકોટ વિમાનદુર્ઘટનાનો ભોગ બનેલા 18 લોકોમાંથી એક કોરોના પૉઝિટિવ આવ્યા છે, જ્યારે મૃતકોમાંથી એક પણ કોરોના પૉઝિટિવ હોવાની આશંકા છે.  

કેરળ સરકારના મંત્રી કે.ટી. જલીલે બીબીસીને જણાવ્યું, "18 લોકોનાં કોરોના પરીક્ષણ કરાયાં હતાં. જેમાંથી આઠનાં પરિણામ આવી ગયાં છે. આમાંથી એક વ્યક્તિ કોરોના પૉઝિટિવ છે અને એક પૉઝિટિવ હોવાની શંકા છે. બાકીનાં પરીક્ષણોની અમે રાહ જોઈ રહ્યા છીએ. પોલીસતપાસ પૂરી થયા બાદ અમે બાકીના બીજા લોકોનાં કોરોના પરીક્ષણો કરાવીશું."

આ વચ્ચે કેરળનાં આરોગ્યમંત્રી કે.કે. શૈલજાએ એ રાહતકર્મીઓને ક્વૉરેન્ટીન થવા કહ્યું છે, જે કોરોના મહામારી સંબંધિત પ્રૉટોકોલને તોડીને લોકોનો જીવ બચાવવામાં જોતારાયા હતા. 

કોઝિકોડમાં વિમાનદુર્ઘટના થયા બાદ મોટી સંખ્યાં સ્થાનિક લોકો, ઍરપૉર્ટ સ્ટાફ, સ્વયંસેવકો, આરોગ્યકર્મી, ફાયર-ફાઇટર, સુરક્ષાકર્મી, અધિકારી અને મીડિયાકર્મી એકઠા થઈ ગયા હતા. 

શૈલજાએ એક નિવેદનમાં કહ્યું છે, "ખોટા પ્રૉપેગૅન્ડા ન ફેલાવો. તમામ બચાવકર્મીઓએ સાવચેતીના ભાગરૂપે સેલ્ફ ક્વોરૅન્ટીનમાં જતું રહેવું જોઈએ. તમામની તપાસ થશે. કોઈને પણ ગૅરંટી માનીને છોડી દેવામાં નહીં આવે.

ઍર ઇન્ડિયાએ જણાવ્યું છે કે એએઆઈબી, ડીજીસીએ અને ફ્લાઇટ સેફ્ટીવિભાગ દુર્ઘટનાની તપાસ કરી રહ્યા છે અને ઇમર્જન્સી રિસ્પોન્સ ટીમ દિલ્હી-મુંબઈ, દુબઈ તથા કાલીકટ વચ્ચે સંયોજનનું કામ કરી રહી છે.

મૃતકોમાં ચાર બાળકો પણ સામેલ 

કેરળના મુખ્ય મંત્રી પિનરાઈ વિજયને શનિવારે એક પત્રકારપરિષદમાં જણાવ્યું કે દુર્ઘટનામાં માર્યા ગયેલા 18 લોકોમાંથી સાત મહિલા અને ચાર બાળકો પણ સામેલ છે. 

વિમાનમાં મોટા ભાગના એવા મુસાફરો સવાર હતા જેમના વિઝાની મુદ્દત પૂર્ણ થઈ ગઈ હતી અને નોકરી જતી રહી હતી.

વિમાનમાં સવાર 26 મુસાફરો એવા હતા જેઓ નોકરી ગુમાવી ચૂક્યા હતા અને અંદાજે 28 મુસાફરો એવા હતા કે જેમના વિઝા ઍક્સ્પાયર્ડ થઈ ચૂક્યા હતા.

આ પહેલાં શુક્રવારે રાતે કેન્દ્રીય વિદેશમંત્રી વી. મુરલીધરને બીબીસીના સહયોગી ઇમરાન કુરૈશીને જણાવ્યું, "આ દુર્ભાગ્યપૂર્ણ છે કે આ દુર્ઘટનામાં 11 મુસાફરોનાં મૃત્યુ થયાં છે. મૃતકોમાં ચાલકદળના એક...\nદસ્તાવેજની સમાન ભાષામાં સારાંશ:
કેરળના કાલીકટમાં ઍર ઇન્ડિયા એક્સપ્રેસનું બૉઇંગ-737 વિમાન દુર્ઘટનાગ્રસ્ત થઈ ગયું છે.